CELEX: 62014TN0457
Language: et
Date: 2014-06-18 00:00:00
Title: Kohtuasi T-457/14 P: Thierry Rouffaud’ 18. juunil 2014 esitatud apellatsioonkaebus Avaliku Teenistuse Kohtu 9. aprilli 2014 . aasta otsuse peale kohtuasjas F-59/13: Rouffaud versus Euroopa välisteenistus

11.8.2014   
            
            
               ET
            
            
               Euroopa Liidu Teataja
            
            
               C 261/44
            
         Thierry Rouffaud’ 18. juunil 2014 esitatud apellatsioonkaebus Avaliku Teenistuse Kohtu 9. aprilli 2014. aasta otsuse peale kohtuasjas F-59/13: Rouffaud versus Euroopa välisteenistus
   (Kohtuasi T-457/14 P)
   2014/C 261/70
   Kohtumenetluse keel: prantsuse
   
      Pooled
   
   
      Apellant: Thierry Rouffaud (Brüssel, Belgia) (esindajad: advokaadid M. de Abreu Caldas, D. de Abreu Caldas ja J.-N. Louis)
   
      Teine menetlusosaline: Euroopa välisteenistus
   
      Nõuded
   
   Apellant palub Üldkohtul:
   
               —
            
            
               tühistada Euroopa Liidu Avaliku Teenistuse Kohtu (kolmas koda) 9. aprilli 2014. aasta otsus kohtuasjas F-59/13: Thierry Rouffaud vs. Euroopa välisteenistus;
            
         
               —
            
            
               mõista kohtukulud välja Euroopa välisteenistuselt.
            
         
      Väited ja peamised argumendid
   
   Apellatsioonkaebuse põhjendamiseks esitab apellant kolm väidet.
   
               1.
            
            
               Esimene väide, et on rikutud kaitseõigusi, kuna Avaliku Teenistuse Kohus pööras poolte tähelepanu hagiavalduse vastuvõetavuse küsimusele alles enne pika menetluse viimast toimingut, jätmata hagejale sobivate argumentide ettevalmistamise võimalust.
            
         
               2.
            
            
               Teine väide, et vastavuse põhimõtte kohaldamisel on rikutud õigusnormi, kuna kaebuse ja tühistamishagi ese ja alus on täielikud samad.
            
         
               3.
            
            
               Kolmas väide, et on moonutatud tõendeid ja faktilisi asjaolusid, kuna Avaliku Teenistuse Kohus kordas oma kohtuotsuses ainult piiratud osa hageja dokumentide sisu, mis kirjaliku menetluse lõpus ei anna tegelikku olukorda peegeldavat ettekujutust.